วท.มีนบุรีพร้อมรับออเดอร์ผลิตรถยนต์โดยสาร
นายอรรถพล สังขวาสี ผอ.วิทยาลัยเทคนิคมีนบุรี เปิดเผยว่า จากข้อมูลสภาอุตสาหกรรมแห่งประเทศไทย พบว่าปริมาณการผลิตรถยนต์โดยสารของผู้ประกอบการในประเทศ สำหรับรถยนต์โดยสารขนาดต่ำกว่า 10 ตัน และมากกว่า 10 ตันขึ้นไป ในปี 2557 ผลิตได้ 563 คัน และปี 58 ผลิตได้ 445 คัน เมื่อนำมาเปรียบเทียบกับปริมาณการจดทะเบียนรถโดยสารใหม่พบว่าในช่วง 2544-2552 มีทั้งสิ้น 27,085 คันหรือเฉลี่ยปีละ 3,009 คัน แสดงให้เห็นว่ารถยนต์โดยสารที่จำหน่ายในประเทศต้องนำเข้ามากว่าปีละ 2,000 คัน ประกอบกับที่ผ่านมาการจัดซื้อรถเมล์ขององค์การขนส่งมวลชนกรุงเทพ (ขสมก.) มีปัญหา พล.อ.ประยุทธ์ จันทร์โอชา นายกรัฐมนตรี จึงอยากส่งเสริมให้สถาบันการศึกษาและเด็กไทยสามารถที่จะผลิตและรับซ่อมบำรุงรถโดยสารให้กับ ขสมก. ดังนั้น วท.มีนบุรีจึงเดินหน้าโครงการสานพลังประชารัฐของรัฐบาล โดยสร้างความร่วมมือกับผู้ประกอบการอุตสาหกรรมการประกอบรถยนต์โดยสาร,ผอ.วท.มีนบุรี กล่าวอีกว่า ขณะนี้ วท.มีนบุรีมีความพร้อมที่จะรับออเดอร์ประกอบรถบัสมาตรฐาน ให้กับรัฐวิสาหกิจและภาคเอกชนในราคาถูก โดยมีกำลังในการผลิตไม่ต่ำกว่า 80 คันต่อเดือน จึงมีความประสงค์ที่จะได้รับการสนับสนุนจากหน่วยงานรัฐวิสาหกิจ อาทิ ขสมก.ในการจ้างผลิตรถยนต์โดยสาร เพื่อจะได้ไม่ต้องเปิดประมูลหรือสั่งซื้อจากต่างประเทศ ทั้งยังเป็นการสนับสนุนและสร้างโอกาสที่ดีในการพัฒนาขีดความสามารถของเด็กไทยอีกด้วย.
นายอรรถพล สังขวาสี ผอ.วิทยาลัยเทคนิคมีนบุรี เปิดเผยว่า จากข้อมูลสภาอุตสาหกรรมแห่งประเทศไทย พบว่าปริมาณการผลิตรถยนต์โดยสารของผู้ประกอบการในประเทศ สำหรับรถยนต์โดยสารขนาดต่ำกว่า 10 ตัน
วิทยาลัยเทคนิคมีนบุรี,สภาอุตสาหกรรม,ผลิตรถยนต์โดยสาร,รถโดยสาร,ประกอบรถโดยสาร,การศึกษา,ข่าวไทยรัฐ,ไทยรัฐฉบับพิมพ์,หนังสือพิมพ์ไทยรัฐ,ไทยรัฐออนไลน์,ไทยรัฐ,ข่าว